L'Oratorio dei Crociferi xe un pìcoło muxeo de Venesia che conserva al so interno téłe de Jacopo Palma il Giovane. Se cata in Canpo dei Gexuiti, in tel sestièr de Canaregio. El xe stà fondà in t'el XII sècoło in conpagnìa del ospeàl dei pari Crociferi, po' deventà ospìsio e anca ancùo adibìo a ła funsión orixinàłe. El prexenta na senplice fasàda gotica e un pasagio par i aerei che ło cołega al Pałaso dei Zen, nobiłe famegia che ło gà benedìo inte el XIII sècoło co el Doxe Renier Zen. In t'el XVI sècoło Pasquale Cicogna gà puxà ła restruturasión e ła decorasión, che toca ła sima più alta co łe opare de Palma il Giovane. El ciclo de piture, laoràe in t'el 1583 e 1592 conta epixodi che riguarda i Pari Crociferi e i do doxi benefatóri. Anca l'edificio danànsi, soramontà da croxi, testimonia ła prexensa de quel'ordene. Restànse de l'antìga Ceza xe anca i quadri de Palma il Giovane conservà ne ła visina Sagrestia de Gexuiti.